經數: 一八三○

經名: 成唯識論述記卷第一末

頁數: 二六一

上	欄

言等

論. 彼旣不爾至唯假施設述曰. 總結非

也. 彼非實旣不爾. 更無非實性. 實等云何

然. 更有實等性. 故同異性. 唯假施設

論. 又彼所執至如畢竟無述曰. 自下子段

第三破和合句義. 我佛法中法不相違假

立和合. 然彼所執別有一法. 是實. 是常. 能

和合法. 能令實等不離相屬. 相離不相屬.

卽不和合故破之. 量云. 如彼所執和合句

義. 定三實有. 許非是有性及非實等八句

諸法攝故. 如畢竟無. 卽[&FFFF]#角等. 體是一法

擧非有爲因. 體是多法擧非實爲1首. 故

因中言非有實等. 又性體別故. 此中宗因皆

有所簡如前可知

2有彼本3許六句義者. 前之五句現量所得

十句義中實德業有俱分現量所得. 其此

和合非現量得. 故今破之

論. 彼許實等至而可實有述曰. 彼4計實

等現量所得. 分明證故. 如前徵詰. 尙非實

有. 牒前所非. 肉彼自許和合句義非現量

得. 不分明證. 可得實有

雖復非有遭此難已若復說言

論. 設執和合至亦非實有述曰. 若執和合

亦現量得. 如前實等道理破之亦非實有.

量云. 和合性. 非實有. 實等十句隨一攝故.

如實德等. 實德等前已破故. 故得爲量. 此

破轉計亦現量得

上來總別破訖. 自下結歸唯識之門而復總

破

中	欄

論. 然彼實等至如龜毛等述曰. 自下第五

總破六句. 然彼計無非離識有. 故但破九.

初破實等離識自體竟不可得. 次破緣實

等智. 非是緣實等現量智. 初比量云. 彼計

實等. 是有法也. 非是緣離識實有自體之

現量所得. 是法也. 合名爲宗. 汝許是所知

故. 如龜毛等此無異喩. 彼宗計此實德

等句. 是緣識外實有自體現量所得. 故今非

之. 現量者能緣也. 此中遮非是緣離識外

境自體現量智之所得. 非是緣不離識境

假有自體現量所得. 義雖是緣不離識境

心等所得. 非必現量所得故. 其實等句義.

彼宗說是離識有體. 能緣彼心是名現量.

彼實等句是此現量所得. 謂實等句義. 是離.

識實有自體之現量所得. 今者非之. 復言

緣者恐濫持業釋. 言其離識實有自體. 卽

是現量. 若以離識實有自體. 屬其能緣現

量者. 卽彼此二宗一切心心所法. 亦非離

識實有自體. 覺等卽是心心所故. 犯違宗

過. 爲簡此過故說緣言顯依士釋. 緣顯

能緣. 非離識有體實等句義之現量得. 又

若不言緣卽無所簡. 其覺樂等亦入法中.

卽有一分相符之失. 彼亦說爲不離識現

量得故. 由此應合實等句義總爲二分. 謂

彼覺等心心所法總爲一分. 除此以外法爲

一分. 其能緣法總爲三分. 一唯緣實等非

心心所法. 二唯緣覺等心心所法. 三合二爲

境. 若論說言然彼實等非唯緣離識實有

自體現量所得. 爲簡德中覺等不離心故.

下	欄

恐犯違宗及相符故. 說唯字者. 簡別緣

實等. 可置唯字通緣二者. 卽簡不盡. 以

覺樂等亦從實等. 是離識實有自體. 現量

所得. 實等亦從覺等. 是不離識. 實有自

體. 現量得故. 今爲簡盡但應總言非緣離

識等. 其總緣者亦所簡故. 爲簡如是種種

過失. 故但說緣不言唯等. 此中總爲但有

一量. 准能緣智各別有九比量. 若二二三

三合義准應知

論. 又緣實智至如德智等述曰. 第二量云.

緣實之智. 非緣離識實句自體現量智攝.

假合生故. 如德智等. 彼計緣實智生之時.

假合生者. 謂緣九實及大有. 及異隨所有

德. 同異等實性. 發生此智. 然德智等皆假合

生. 亦緣多法假合生故. 卽非緣實現量智

攝. 緣實之智亦假合生. 應非緣實現量之

智. 若作此解. 無獨緣德等智可以爲喩. 必

合緣故. 有及和合等必有所有及所合故. 不

作此解. 緣大有和合智非假合生. 由是

理故今更解. 先假合生者顯藉多法. 藉因

託緣智方生故. 謂如意緣實時. 藉我及合

德法非法行等因緣. 方生緣於實句. 其德智

亦爾. 有及和合亦爾. 許有別緣有及和合

以爲境者. 然不要與實德等境合方能緣

之. 以能緣智藉多法起. 名假合生無過

失也. 前解境必有多方能生智. 後解境可

唯一. 藉多緣生. 名假合生. 彼家所計. 緣實

之智. 卽是緣於離識之外實之現量. 今正

非之. 此智非是緣離識之實現量智義也

經數: 一八三○

經名: 成唯識論述記卷第一末

頁數: 二六二

上	欄

論. 廣說乃至至如實智等述曰. 此爲例破.

如文可知. 此破六句故至和合. 義及九

句一一爲之. 幷前有九. 若二和等准前應

思. 前破境實非緣離識現量所得. 今意正

破緣離識實等智非現量智. 意明前實是

非緣離識境之現量所得. 後實智非是緣

離識境之現量智攝. 其眼識等雖緣多色

假合而生. 非緣實智. 無不定失. 前說和合

非現量得. 今遮現量者意. 故不相違. 准此

知. 境六1皆現量得又解境據本計破五

非現量所得. 智據末計破六非現量智. 影

互顯也

論. 故勝論者至妄所施設述曰. 此卽第三

總結非也. 意明唯識心所變作故. 是妄情

之所施設

自下第三破事大自在天等執. 卽不平等因

計也. 若言莫醯伊濕伐羅. 是大自在天. 若長

言摩醯伊濕伐羅. 是事大自在天者. 如言

佛陀是覺者. 若言抱徒□是事佛者. 今破

事大自在天者執. 彼計此天法身遍常. 身

如空量. 無別居處. 其變化身別有住處

論. 有執有一至能生諸法述曰. 此中有二.

初□. 後非. 大自在天. 一體實有. 二遍一切.

三是常住. 四能生一切法. 如此類計西方極

多. 初□計也

論. 2彼執非理所以者何述曰. 論主總非.

他返徵也

論. 若法能生至非眞實故述曰. 自下別破

有二. 初破本宗. 後難救義. 初有五量. 第一

中	欄

立量破其常住. 從下向上爲因爲宗. 或

以義取. 如理應思. 量云. 大自在天. 決定非

常. 是能生故. 如地水等. 餘能生他者必從

他生故. 此中所說能生他因. 得下貫通遍

實二宗. 然下卽以所破訖法. 而爲因故. 相

乘爲論. 不然卽有隨一不成. 以彼不許大

自在天非常等故. 大自在天決定非遍. 以

非常故. 如甁等物. 又非眞實. 以不遍故.

如盆等物. 今此旣以非眞實爲法. 卽簡

心心所等法. 是虛幻有. 非眞有故. 眞如等

不爾故許遍也

論. 體旣常遍至頓生一切法述曰. 更重破

也. 體旣遍而且是常. 遍故何不於一切處.

常故何不於一切時能生諸法. 如彼現生

處3及時等. 遍故. 常故. 卽二因也. 此中二量

前三爲五

論. 待欲及緣至違一因論述曰. 此違自宗.

汝復若謂體雖遍常. 以待樂欲幷及緣故.

諸法不一切處. 及一切時生者. 今汝宗言

唯大自在一法爲因. 復言更待諸衆生欲及

諸法緣. 卽多法爲因. 豈不便違一因生論

論. 或欲及緣至因常有故述曰. 大自在因

一切時有. 以是常故. 何不衆生欲. 及緣一

切時頓生. 量云. 汝言無欲及緣起時欲緣

應起. 許自在天體□有故. 如餘起時. 此同

瑜伽第六七說. 不能繁引

自下第四合破七外道計. 准上應知

論. 餘執有一至虛空我等述曰. 梵卽梵王.

此事梵王者計. 此下皆從所執所事以立

下	欄

其名. 乃至事我者亦爾. 有外計此是常是一.

能生一切法. 或計有一時是常是一. 能生

諸法. 有計方亦爾. 是一是常能生萬法. 此破

能生別有一計. 上破實有勝論等計故不

同也. 本際者卽過去之初首. 此時一切有情.

從此本際一法而生. 此際是實是常. 能生

諸法. 古人云. 諸部有計. 時頭衆生. 與此同

也自然者. 別有一法. 是實是常. 號曰自

然. 能生萬法. 如此方外道. 亦計有自然是

一是常能生萬法. 虛通之理名不可道之常

道也. 稍與彼同. 虛空亦然. 別有一法一切

有情皆因而有. 其我亦然. 別有一我能生

萬法. 前破實有. 今破能生. 故前後別. 宿作

因等非一故論言等

論. 常住實有至皆同此破述曰. 以上諸法

皆是一物. 是實常住法. 具諸功能生一切

法. 與大自在義相似故. 合例爲破. 然以不

如數勝論等. 別有熾盛多部類故. 不標

其名各各別破. 然勘瑜伽第六七卷顯揚

十一十二十六大論中及廣百論. 方知此

等外道名計

自下第五二聲論師合一處破. 初□二計. 後

正非之

論. 有餘偏執至表詮諸法述曰. 明論聲常.

是4婆羅門等計. 明論者先云韋陀論. 今云

吠陀論. 吠陀者明也. 明諸實事故. 彼計此

論聲爲能詮定量表詮諸法. 諸法□量. 故

是常住. 所說是非. 皆決定故. 餘非□量. 故

不是常. 設有少言稱可於法. 多不實故亦

經數: 一八三○

經名: 成唯識論述記卷第一末

頁數: 二六三

上	欄

名非常. 梵王誦者. 而本性有. 然聲性非能

詮. 下破之中彼無同喩爲不定過

論. 有執一切至方有詮表述曰. 待緣顯者.

聲顯也待緣發者. 聲生也發是生義. 聲

皆是常. 然有時聞及不聞者. 待緣詮故. 方

乃顯發. 此有二類. 一計常聲如薩婆多無

爲. 於一一物上有一常聲. 由尋伺等所發

音顯. 此音響是無常. 二計一切物上共一常

聲. 由尋伺等所發音. 顯音亦無常. 如大乘

眞如萬法共故. 唯此常者是能詮聲. 其音但

是顯聲之緣. 非能詮體. 此通破聲顯聲生

計內計外全分一分. 如因明疏□. 今不繁

述. 今破計一切. 少分亦自破. 或少分一切

攝諸計盡

論. 彼俱非理所以者何述曰. 總非他失.

他還返徵

論. 且明論聲至如所餘聲述曰. 破初婆

羅門等計. 量云. 汝明論聲應非常住. 許能

詮故. 如所餘聲餘聲卽是非明論外餘

一切聲. 以彼聲性非是能詮故無不定

論. 餘聲亦應至待衆緣故述曰. 破第二

師也. 此言餘者有二義. 一計餘. 是前明論

者計之餘也. 二聲餘. 前計少分. 今計全故.

又前破明論聲計. 今破彼聲外之常聲. 故

云餘聲亦應非常聲體. 待衆緣故. 如甁盆

等然彼所計聲性與聲別. 聲性卽是所發

音響聲之體. 故今總言非常聲體. 若破所

發音聲. 言非常聲. 若破聲性言非常聲

體. 聲及聲性合名聲體. 若但言非常聲. 他

中	欄

以聲性例所發音爲不定過. 若言非聲.

卽違自宗. 故但總言非常聲體. 又簡眞如.

雖待緣顯. 非常聲體故. 因云. 待衆緣者.

若言待緣顯. 卽聲顯成自生俱不成. 若言

待緣生. 卽自生成顯不成. 爲對二宗自無

有過. 故但總言待衆緣故. 若言待衆緣

生顯故. 文繁無用故不具述

自下第六破第十三外道計也

論. 有外道執至而體實有述曰. 於中有

二. 初□計. 後破之. 此初也. 卽是順世外道

所計. 此唯執有實1常四大生一切有情. 一

切有情稟此而有. 更無餘物. 後死滅時還

歸四大. 其勝論所計父母極微. 此亦兼破. 然

此勝論更許有餘物. 順世不然. 執實執常.

執能生粗色此是因也. 又勝論師及此順

世. 執所生之色不越因量. 量只與所依父

母本許大. 如第三子微. 如一父母許大. 乃

至大地與所依一本父母許大. 本極微是

常. 子等無常. 亦是實有. 色是德句. 極微非

色. 今言色者. 以自宗義說彼法體. 然只地

水火風四有極微. 餘無極微. 謂色聲等

論. 彼執非理所以者何述曰. 初論非云彼

非應理. 彼次返詰所以者何

論. 所執極微至體應非實述曰. 下破有三.

一破能生四大. 二破所生粗色. 三合破二.

初有三量. 一有方非實難. 順世極微及與

衛世. 皆無方分. 唯有圓德. 然今設破. 若有

方分. 卽立量云. 所執極微體應非實. 有方

分故. 如蟻行等. 彼許蟻行有方分非實

下	欄

有. 故以爲喩. 文中非次. 准量應知. 又以

佛法義2徵可有擬宜之方分故. 如蟻行

等. 此卽破實

次第二無分不生難

論. 若無方分至生粗果色述曰. 又汝根本

執無方分者. 量云. 所執極微應不共聚生

粗果色. 無方分故. 如心心所. 心心所法亦

不共聚生粗果色. 故以爲喩. 此卽有分. 及

無分難

次第三能生非常難

論. 旣能生果至極微常住述曰. 汝之極微

應非常住. 許能生果故. 如所生果果卽

子微等

上來初有方分難父母實有. 次無方分難

能生粗色. 後能生果難父母常. 總破能生

父母本極微竟下破所生果. 於中有二.

無常極成. 故不須破. 次下第一難所生之

果. 不粗於因量. 至下文言旣多分成應

非實有. 第二方是難果實有. 初中有四. 一

合破順世勝論本計果量同一因微. 第二量

德合下. 唯破衛世粗德合救. 第三合破順

世衛世遍在自因之救義執. 第四合破順

世衛世果多分合故成粗救

論. 又所生果至不名粗色述曰. 此中量云.

所生之果色應不名粗. 與本極微等故. 猶

如本極微. 又應返難極微應是粗. 量云. 所

執極微應不名細. 與粗量等故. 如粗果

色又彼執. 地等所生粗果. 眼根等色根所

取. 父母極微非色根取. 以極微細. 非色根

經數: 一八三○

經名: 成唯識論述記卷第一末

頁數: 二六四

上	欄

取故

論. 則此果色至便違自執述曰. 自下破粗

果色應非色根取. 量云. 所執實粗果色應

非色根所得. 與極微量等故. 猶如極微. 若

不言實色根所得. 卽違自執. 自執許色根

得諸粗色果故

論. 若謂果色至色根能取述曰. 此下第二

唯勝論師計. 彼轉計言. 所生果色與量德

合. 卽德句中量德有五. 卽微量大量也. 有

量德合. 故雖與極微量等非粗. 似粗色根

能取. 然本極微非粗德合故

論. 所執果色至無粗德合述曰. 1今爲量

云. 此所生果色. 應無粗德合. 與本極微體

量等故. 如本極微

更返難之

論. 或應極微至處無別故述曰. 此中量云.

或應本極微有粗量德合. 與粗果色處無

別故. 如粗色果以量旣等卽一處住體

相涉入. 名處無別. 文無別因. 意說相入. 相

入卽是量等子微之義. 子微今以量無別

爲因. 顯父母亦得. 父母以處無別爲因.

顯子微亦得. 互2影顯也

論. 若謂果色至可名粗者述曰. 此下第三

子段. 合破勝論順世二師. 謂彼救言. 前言

果色等於因量. 誰謂所生一色之果. 唯與

一個極微量等. 今云等者. 等如二個父母

極微. 遍在二因之中. 因旣有二. 果等於彼.

故可名粗

論. 則此果色至處各別故述曰. 此正述難.

中	欄

極微所生一果色體應非是一. 如所在因

父母極微. 處各別故. 如父母極微此但應

言如二極微量. 以三微果等因非極微

故. 但可總相相卽3言如因量. 又文中少. 此

意欲顯一子微居父母二極微之中. 卽在

此者非彼. 在彼者非此. 云如所在因處

各別故. 量云. 所生色果. 體應非一. 在此東

者非四. 處各別故. 如所在因父母極微

論. 旣爾此果至色根所取述曰. 旣子微爲

二. 如父母極微還不成粗. 由此粗色如

父母極微. 亦非色根所取. 此中二量如次前

說

論. 若果多分至何用果爲述曰. 下子段第

四合破4救義. 若彼遭難復設救言果色一

一細分之時卽非是粗. 多果色合故成粗者.

今難之云. 卽多父母因極微合時. 足得成

粗. 及足成與色根爲境. 更用子果粗色

何爲. 彼執父母極微衆多雖合. 仍不成粗.

果色不然. 合卽粗故. 今立量云. 多父母極

微合應不成細. 量等粗果故. 如粗果色

果色多合應不成粗. 量等極微故. 如父

母極微彼說父母極微設和合時. 亦非根

之境. 粗色相合卽成根之境. 今令父母極微

合成根之境故. 言足成根境又立量

云. 多極微合亦應成粗. 許多合故. 如粗果

色彼許多極微雖合不成粗故也多

極微合應成根境. 許多合故. 如粗果色

論. 旣多分成至前後相違述曰. 此下第二

破所生果體是實有. 果旣多分成粗應非

下	欄

實有. 多分成故. 如軍林等又汝所執前後

相違. 前言果色子微一物雖粗. 仍量等彼

一因之微. 旣被難已云量德合. 又復轉言

量等二因微. 乃至今言. 多分所成粗元非

一物. 又多分成復稱實有. 故是前後相違轉

執

論. 又果與因至如二極微述曰. 自下大文

第三. 合破父母及子. 又粗果色與因極微

俱有質□. 亦應不得同一處住. 如二極微.

二極微有□. 卽不得同處. 如何因果二色

俱有□遂得同處. 同處者卽相涉入義. 謂所

生果色涉入因極微中. 故爲此破. 上來意爾.

此中比量雖非次第. 如文具有. 量云. 粗果.

與因父母極微. 應不同處. 許有□故. 如

二極微

論. 若謂果因至藥入鎔銅述曰. 若彼救言

因果相受入. 如一沙受水. ○石之藥入於

鎔銅. 沙得水而不增. 銅得藥而不長. 卽水

入沙腹中. 藥入銅□. 因極微得果色因不

增大. 如沙受水等. 故無違者. 牒彼計也

論. 誰許沙銅至非一非常述曰. 今破之

云. 誰許沙銅體受水藥. 此卽不許沙體

受水. 但入二沙中間空處. 不入一沙體之

中也. 亦應果色入二極微中間空處. 不入

一極微之體中. 謂藥入銅亦復如是. 卽是造

金○石是也. 謂藥於銅中安.  成金時. 藥

但入銅之空隙處. 非入極微之中. 是此宗

義. 此顯不入義下就宗難. 若果色入因

極微中. 應如沙受水而離. 謂水入沙中. 二

經數: 一八三○

經名: 成唯識論述記卷第一末

頁數: 二六五

上	欄

沙卽相離遠. 不是水微入沙之中. 一量云.

汝宗水入沙. 應離非一. 許水入中故. 如

二沙中間二或子微入父母極微腹中亦

應離非一. 許入中故. 如水入沙三又二

微相觸. 如粗物相擊體不相受遂卽離散.

汝何言果色入因極微之中. 因極微體應離

散. 爲果微所觸故. 如粗物相擊. 又藥入鎔

銅. 入其間[&FFFF]#. 二極微不相入. 雖居間[&FFFF]#. 藥

令銅極微變爲金者. 量云. 果色設許入因

極微之間. 亦應變彼因極微果本. 許入極

微腹中故. 如藥變銅也故論言應離變

者是也. 水入沙而離. 或相擊而離. 藥入銅

而變也. 沙離故非一. 藥變故非常. 汝極微

亦應非. 非一非常. 如銅沙等

論. 又粗果色至彼應如此述曰. 此中二十

論言. 一應無次行. 俱時至未至. 及多有間

事. 幷難見細物. 破衛世計. 今亦同之. 果色

是一. 如得此一處一分時. 一切處一切分

亦應得. 以彼此一故. 彼應如此. 論雖爲

比量但擧一邊. 亦應言此應如彼. 大乘以

理. 無實一物. 乃至一極微亦無實一. 是假

立故. 無不定失. 今破實一也

論. 不許違理至虛妄計度述曰. 不許違理

者. 謂若不許得此卽得彼. 卽違彼此是一

體之比量理也. 若許便違世間之事. 進隨

自宗得. 違事不成. 退隨他不得. 違理不

成. 此卽近結. 若遠結者. 進從於他. 便違自

敎. 退隨自敎. 有違理失. 故是所執進根不

成. 但是妄情所計度也. 結歸唯識

中	欄

論. 然諸外道至不過四種述曰. 就破外道

中. 上來別破十三外道法訖. 已下第二總攝

爲四種. 於中有二. 初總後別. 此總擧訖

論. 一執有法至如數論等述曰. 此卽僧□

自部之中分爲十八部. 故今言數論等. 或他

外道等非一. 彼說. 勝論所執大有同異. 我自

宗中不離有體法外別有此二性. 二性卽

法體. 法體與此一故有等性者. 等同異

性也. 不言同異言等性者. 顯有等是彼

性故. 又等同異顯類別故. 以是法性. 故

別破之

論. 彼執非理至體無差別述曰. 此非之也.

第一違比量. 勿一切法卽有性故. 皆如有

性是一無差. 汝旣執有體法卽是有性. 但

是有體法有義不殊. 皆是有故. 故有體法

應無差別. 今立量云. 汝唯量等. 應無差

別. 卽有性故. 如諸法非無諸法非無. 卽

是有性. 有性皆無別. 其有性旣無差. 法亦

應爾. 故以爲喩

論. 便違三德至諸法差別述曰. 此違自敎

及違世間. 汝宗二十三諦. 自望雖無別. 以

體卽自性故. 而許三德及我四法有別. 故

論中言三德及我. 又汝三德及我四法. 皆應

無差. 卽有性故. 如二十三諦. 二十三諦體

無別故. 若言一切悉皆無差. 豈不自違宗

意又我等者. 等二十三諦差別體相. 又

違世間現見可知. 此破大有卽有三違. 一

比量. 二自宗. 三世間

次難同異性

下	欄

論. 又若色等至靑黃等異述曰. 但言色性.

卽一切色無有差別. 一切色法皆有變□

爲色性故. 諸人共許. 今立量云. 此靑黃等

色應無差別. 卽色性故. 如色性色性一

切色是一. 諸色皆色性. 故以爲喩問破一

切法卽大有同異. 今佛法豈離法外別有大

有等耶答曰. 我但破汝之非. 非我卽爲

定也

論. 二執有法至如勝論等述曰. 勝論自部

亦有十八. 故復言等. 計前已□

論. 彼執非理至體不可得述曰. 此總破也.

汝大有外一切法體應不可得. 非有性故.

如已滅無. 卽擧五無之中一也

論. 便違實等至現見有物述曰. 若體不可

得. 便違自執實等是有. 違自宗也. 亦違世

間現見有物. 三失如前. 此破1大有

次難同異

論. 又若色等至非眼等境述曰. 難色若非

色性. 應如聲非眼境. 量云. 汝色應非眼

境. 非色性故. 如彼聲等. 此中色等言. 卽等

取自所依三大. 及餘眼境者. 恐有不定過

故. 又更互作法. 等一切法. 故後言等問

若難色非眼境. 豈不違宗世間現量等

過答彼所執色通常無常. 是無□德句收

者. 佛法不許. 有法旣言汝所執色. 以別其

宗. 故無違敎現量等過

論. 三執有法至如無□等述曰. 卽是尼□

子. 今正□云離繫. 亦云無□. 卽無羞也. 離

三界繫縛也. 以其露形佛法毁之曰無□.

經數: 一八三○

經名: 成唯識論述記卷第二本

頁數: 二六六

上	欄

卽無□羞也. 言等者. 種類非一故. 其有等

如共相一切法體不無. 體皆同故. 法如別

相. 相狀異故. 如共故非一. 卽別法體故非

異. 不是別計有大有等. 而說亦言. 同異性

亦爾. 一切色同一同異故. 此表成俱. 其第四

師遮卽違此說. 義亦同故

論. 彼執非理至一異過故述曰. 一同初過.

異同第二過故

論. 二相相違至俱不成故述曰. 一異旣相

違. 如苦樂體異. 一異體應別. 二相違故. 如

苦樂等一異體同俱不成者. 一異不應同

體. 相相違故. 如苦樂等一卽非一. 體卽

異故. 如異異卽非異. 體卽一故. 如一

言俱不成. 一異二法俱不成故也

論. 勿一切法皆同一體述曰. 汝一切法應

皆同體. 許相違法得同體故. 如一異相違.

一異相違許同體故. 一切法成一體也

論. 或應一異至理定不然述曰. 一故一切

法同體. 異故諸法體不同. 如燮似人牛說

爲人牛. 是假非實. 而義說故. 此中量云. 汝

一異應假非實. 二相違法一處說故. 如似

人牛

論. 四執有法至如1邪命等述曰. 如邪命

等者. 卽是阿時縛迦外道. 應云正命. 佛法

毁之. 故云邪命. 邪言命也. 此執非一故亦

言等

論. 彼執非理至同異一故述曰. 謂若言非

一. 同前異過. 若言非異同前一過也. 彼

若復言不須別言若非一同前異破. 別言

中	欄

若非異. 同前一破. 應一時言非一非異

論. 非一異言爲遮爲表述曰. 此問定也

論. 若唯是表應不雙非述曰. 雙非非表.

故如云石女無兒無女. 雙無之言無所表

故

論. 若但是遮應無所執述曰. 量云. 汝應無

所執. 但遮他故. 如言石女無兒女等

汝所執法卽是所表. 云何言遮都無所表. 無

所表故應無所執. 以無執故何所競耶

論. 2亦遮亦表應互相違述曰. 若遮時無表

故. 若表時無遮故. 此二相違如何言一. 汝

之表遮應非體一. 相相違故. 如水火等

又此言表卽同第一. 若言遮者卽同第二

論. 非表非遮應成戱論述曰. 何所名目. 但

是戱論. 俱無所成

論. 又非一異至決定實有述曰. 卽違世間

有一異物. 謂靑是一. 與黃爲異故. 以雙非

故. 卽無有法. 便違自宗色等有法決定實

有. 一異相違非實有故. 如何非一異. 豈色

與色非一. 與聲等非異

論. 是故彼言至勿謬許之述曰. 總結非

也. 此唯矯詐復苟避過. 諸有智者勿謬許

之體爲中理

成唯識論述記卷第一

下	欄

成唯識論述記卷第二本

3沙門基撰

自下第二別破小乘. 於中有三. 初總問. 次

略答. 後廣破

論. 餘乘所執至如何非有述曰. 卽總問也.

大乘之餘卽小乘也. 若言異識大乘亦成. 色

異心故. 今言離識簡違宗過

論. 彼所執色至理非有故述曰. 卽略答也.

心心所等稍同大乘. 故且未破

論. 且所執色至非極微成述曰. 下廣破也.

於中有三. 初破色. 次破不相應. 後破無

爲. 以心心所是能取故. 體卽識故. 稍相近

故. 後總破內方始破之破法之中總有

十一部. 顯義別破. 謂薩婆多經量部正量

部大衆一說說出世□胤上座化地飮光

法藏等計. 自餘九部宗類皆破就破色中

有三. 初總□外執色之類別. 次別牒破之.

後總結非有. 此卽初也對有三種. 謂卽

所緣障□境界. 初所緣有對. 謂心心所於

自所緣. 次障□有對. 謂十色界自於他處被

□不生. 如手□手等. 後境界有對. 謂十二

界法界一分諸有境法於色等境初後別

者. 心心所法執彼而起. 彼於心等名有所

緣. 若於彼法此有功能. 卽說彼爲此法境

界. 如俱舍等二等廣說其相. 然此中說. 對

謂對□. 取障□有對. 十處名有對. 法處名

無對. 彼此共成. 除勝定果. 餘宗無故

經數: 一八三○

經名: 成唯識論述記卷第二本

頁數: 二六七

上	欄

論. 彼有對色至非實有故述曰. 牒有對破

也. 於中有三. 初破有對. 次破無對. 後雙破

之初中有二. 先破諸部有對不成. 後結

有對不成破有對中有三. 初破能成有

對極微不成. 次破所成有對眼等不成. 後

申正義破能成中. 初總非. 次別破. 後總

結. 此總非也能成所成根微等義. 至文當

知然經部等極微隨眼色等十處所攝.

然非是假. 非眼識等得. 成和合色爲眼等

境故. 以理而論唯意識得. 應法處收. 以實

從假色等處攝. 以假攬此實法成故. 正理

論中與經部諍. 法處不許別有色故. 非法

處攝也薩婆多極微隨色等處攝. 卽和

集色等. 細從粗攝故大乘極微法處假色.

不能成眼等積集色故由此應作四句

分別. 經部十處粗假細實. 大乘世俗粗實細

假. 薩婆多等粗細俱實. 一說部等粗細俱假.

以經部師薩婆多等所計極微各疏遠故. 今

破之也然諸部計全疏遠者. 因言□之. 近

者不述. 彼有對色定非實有者. 總立宗非.

正對薩婆多. 若對經部非彼所許. 欲難不

極成所成有對故. 不作此解言對經部

者. 犯相符極成. 彼說所成有對非實有故

能成極微非實有故者. 總立因非. 然此因

有隨一不成

下文有二. 初破有□無□. 後破有方分無

方分

論. 謂諸極微至是假非實述曰. 自下別破

薩婆多師經部等計. 皆說極微是實有故.

中	欄

皆是□性. 三有對中障□有對. 有對名□.

薩婆多極微是□若有方分名□. 薩婆多

非□. 唯經部有. 已下隨應. 量云. 此應是假.

許質□故. 如甁等物

五根五境亦攝在中. 無不定過. 此是經部

方分質□. 及薩婆多本計

自下設遮

論. 若無質□至成甁衣等述曰. 恐有異計

亦說極微無□. 故今設破. 又無方分名爲

無□. 薩婆多等亦名無□量云. 汝之極

微. 不能集成甁等. 以無□故. 如非色法

無爲不相應心心所等. 皆攝在喩中. 亦

無不定. 若對薩婆多. 因應改云無方分質

□故. 不能一一. 可尋比量. 正彼論文子

細分段亦准可知

論. 又諸極微至便非實有述曰. 此中量云.

所執極微. 應可分析應非實有. 有方分

故. 如粗色等. 此二比量破經部師諸計極

微有方分者. 然方卽分. 更無有分故. 二十

唯識云. 極微有方分. 理不應成一

論. 若無方分至承光發影述曰. 下難無方

1分. 略有五難. 此第一極微無方分應無

光影難. 無方分者是薩婆多計. 彼以極微

等卽是和合色. 和合色外無別極微. 極微外

無和合色. 以理難云. 汝和合色. 應無方分.

體卽極微故. 如汝極微成和合色無方

分已遂立量云. 汝和合色等. 不能承光

發影. 無方分故. 如非色等

論. 日輪□擧至光影各現述曰. 此□理也.

下	欄

如日輪擧照柱等時. 東處承光. 西邊發

影. 故言各現

論. 承光發影至定有方分述曰. 此正難也.

承光發影東西不同. 故知極微定有方分. 如

日照一柱. 其中極微無方分者. 應日照東

處西邊有光. 無方分故. 應無所隔. 汝之

極微. 應有方分. 卽和合色故. 如和合色. 東

處非西. 明有方分

論. 又若見觸至必有方分述曰. 此第二極

微無方分見觸2無差難也. 卽事申理. 若

執極微都無方分. 眼見壁等. 及手觸時. 唯

得所見觸之此邊. 不得所不見觸之彼

分. 此和合物卽諸極微. 極微無方分. 見觸

此邊之時. 應亦得於彼分. 此卽彼故. 彼如

於此. 爲量同前. 粗色方分旣卽極微. 故知

極微定有方分

論. 又諸極微至共和集義述曰. 此第三極

微有中表. 一應成六分3難. 又若無方分.

卽不能或和或集. 和對古薩婆多師. 集對

新薩婆多順正理師. 極微. 應不和集成粗

大物. 以無方分故. 如虛空等然經部師

說有方分. 今難無方分便非和者. 故知唯

古薩婆多師義. 不然因有隨一不成. 隨所

住處. 設許汝不相觸著. 相擬宜時必有上

下及四方差別. 所擬東邊旣非西邊. 明有

方分. 東若非東. 西應非西. 便爲非色非

謂極微

論. 或相涉入至定有方分述曰. 此第四極

微無中表微聚不異難. 若無所擬東西等

經數: 一八三○

經名: 成唯識論述記卷第二本

頁數: 二六八

上	欄

方. 所有極微應相涉入合爲一體便不成

粗. 二十頌云. 極微與六合. 一應成六分. 若

與六同處. 聚應如極微. 初半是前. 後半是

此. 由此極微定有方分. 故俱舍云. 觸與不

觸皆應有分

論. 執有對色至應無障隔述曰. 此第五極

微卽粗色. 應無障隔難. 汝有對粗色應無

障隔. 卽極微故. 猶如極微汝執有對色卽

是極微. 極微之外無有對色. 極微若無方

分. 粗色應亦無方分. 無方分故亦無障隔.

如非色等. 爲量同前. 二十頌云. 無應影障

無此障無也

論. 若爾便非障□有對述曰. 若無障隔.

便非障□有對所攝. 量云. 汝之十處. 非障

□有對. 無障隔故. 如心心所

論. 是故汝等至定非實有述曰. 由此汝極

微必有方分. 有方分故便可分折. 可分折

故定非實有. 二十頌云. 聚不異無二

論. 故有對色實有不成述曰. 此結非也.

能成極微旣非實有故. 所成有對之色實有

不成

上來破能成極微不成訖. 下破根境所成

有對不成

論. 五識豈無所依緣色述曰. 自下第二明

所成有對不成之中有二. 一問. 二答. 此問

也. 小乘問曰. 若無能成實極微故. 無所成

有對色. 汝大乘五識. 豈無所依所緣之色

下答有三. 初申正義. 第二破眼等內處不

成. 第三別破外處不成

中	欄

論. 雖非無色而是識變述曰. 卽申正義.

此中雖言義兼德失. 色義片同. 意顯識變

不同他色. 卽論主答. 雖有所依所緣之色.

而是識所變現. 非是心外別有極微以成

根境

論. 謂識生時至爲所依緣述曰. 此解識

變. 謂八識生時內因緣種子等力. 第八識變

似五根五塵. 眼等五識依彼所變根. 緣彼

本質塵. 雖親不得. 要託彼生. 實於本識色

塵之上. 變作五塵相現. 卽以彼五根爲所

依. 以彼及此二種五塵爲所緣. 五識若不

託第八所變. 便無所緣. 所緣之中有親疏

故. 以上是總初申正義

論. 然眼等根至非外所造述曰. 自下第二

別破五根. 色等五塵世間共見現量所得. 眼

等五根非現量得. 雖第八識緣. 及如來等緣

是現量得. 世不共信. 餘散心中無現量得.

以但能有發識之用. 比知是有. 此非他心

及凡六識現量所得. 唯除如來. 如來小乘

計亦爲現量得. 非世共1許故不爲證. 此

但有功能. 非是心外別有大種所造之色.

此功能言卽是發生五識作用. 觀用知體.

如觀生2芽用比知體是有. 觀所緣論亦

作是言. 識上色功能名五根應理以用

比知體性是有. 由此說根唯是種子. 二十

頌云. 識從自種生. 似境相而轉觀所緣

論不言現色. 言功能故然今此義諸說

不同. 大衆部等說. 五種色根肉團爲體. 眼不

見色. 乃至身不覺觸. 以經說言根謂四大

下	欄

種所造各別堅性等故是肉團. 肉團不淨故

不見色. 稍勝餘色故名淸淨薩婆多師

別有四大生等五因. 爲其因緣造根塵等.

大唯身觸. 根雖積集. 離心之法. 仍實有體

成實論師名師子□. 本於數論法中出家. 因

立彼義云. 由色香味觸四塵以造四大.

是無常法. 此中四大總得成根. 爲五根體

經部五色根境. 雖體□假. 實極微成

說假部通假實. 蘊處門中攝各別故一說

部說. 唯有其名都無體性順世外道計

卽四大吠世史迦. 四大俱是實句所攝. 堅

濕煖動德句所攝. 眼唯得三. 但除風大. 身

根得四. 亦得堅等. 然彼宗說. 眼根卽火. 耳

根卽空鼻根卽地. 味根卽水. 皮根卽風數

論師自性生大. 大生我執. 我執生五唯. 卽

色聲香味觸. 此五是我所受用物. 受用

物時必有用. 根謂十一根. 不能自起. 必待

五大. 待五大故從五唯復生五大. 五大生

已方成十一根. 是能受用具故. 有說色造火.

火成眼. 聲造空. 空成耳. 耳無□. 聲亦無□.

香造地. 地成鼻. 味造水. 水成舌. 觸造風.

風成皮. 心根有二說. 一說是肉團. 一說非

色. 非色者不說造. 是色者說造. 或說唯地

造. 或說五大皆能造餘根. 亦有說五大通能

造之然今大乘一解. 內自種子爲其因緣.

心內所變現行相分四大爲增上緣. 造根

境色. 故此論說. 非是心外實大所造二

解云. 根卽種子. 名功能故. 名種子故. 引

敎如前. 於中三說. 至下當知. 體旣非色.

經數: 一八三○

經名: 成唯識論述記卷第二本

頁數: 二六九

上	欄

非是外處四大所造三解云. 五根據實皆

通現種. 然論多據現色名根. 此中造義諸

門分別. 如對法疏

論. 外有對色至內識變現述曰. 且薩婆多

五塵離識皆有實體雖緣積聚仍體實有.

經部師說. 實極微成. 五塵體假. 說假部計. 若

在處門以緣積集說之爲假. 若在蘊門

五塵體實. 故五塵體總通假實. 若成實論師

體是實有. 仍是能造一說部說. 唯有假名

無實塵體. 數論師說. 五塵體常. 仍是□性.

能常所攝. 勝論師說. 聲香唯無常. 色味觸

通常無常. 五皆無□. 順世外道計卽四大

大乘之中有以過去五識相分爲五塵. 有

以現在大種. 及所造爲五塵. 然有假實. 如

色中二十五種. 四顯色實. 餘色皆假. 響聲假.

餘聲實. 觸中所造假. 四大實. 不見香味通

假之言. 心外有對前已遮故. 故此諸根但是

內識之所變1現所緣論云. 內色如外現. 爲

識所緣緣. 許彼相在識. 及能生識故

論. 發眼等識至生眼等識述曰. 然雖識

變作用有別. 發眼等識名眼等根. 此爲依

故生眼等識. 勿謂識變但是色者皆無差

別. 此卽結根及解根義

然且依常待義釋此文者. 以現行淸淨色

爲五根. 諸處但言四大所造淨色名根. 若

約觀所緣論. 陳那卽以五識種子名爲五

根. 或以五塵種子名根. 第四卷中護法救

義. 五識業種名爲五根. 對法第一云眼界者

謂曾現見色及此種子. 又瑜伽決擇分等. 皆

中	欄

以現行種子二法爲眼根等然唯種家.

釋對法等者. 由本熏時心變似色. 從熏時

爲名又卽識之種子現有生識用故假

說爲現行色根. 若唯說現行爲根. 釋唯種

子文者. 如下第四卷及觀所緣論. 釋通現

種文者. 實唯現行是根. 以大所造說淨色

故. 對所生之果識. 假說現行爲功能. 實唯

現色. 功能生識之義. 大小共成. 擧之以顯.

體實有無. 彼此競故不說. 以聖敎言根謂

淨色故. 其實種子非五根性俱用之家如

下第四自當廣釋. 不能預述唯種子者.

陳那等義. 以二十唯識說五色根皆是種子.

如第四卷引. 唯現行者無別師說. 此中但

約諸處敎文顯相義說. 卽護法等通用現

種爲根. 根旣然境亦爾. 且助陳那故言業

種亦是根體. 可尋下第四及觀所緣二十

唯識對法第一等. 不能繁引

上來第二別破根訖. 自下第三破所緣緣

論. 此眼等識至爲所緣緣述曰. 下破所緣

緣. 大文有三. 初標識變定所緣緣義. 次正

破執. 後歸正義. 此標識變也. 內識所緣不

離心之境我亦許有. 然心外所緣緣決定非

有. 外人執他身心聚等一切外境能生心者

皆所緣緣體. 故今非之. 卽總非十八部. 然

大衆部一說部說出世部□胤部. 亦緣自

心. 亦緣心外法. 今非一分故無過也. 故宗

輪云諸預流者心心所法能了自性. 至第

二卷當知

論2諸能引生至此所緣緣述曰. 以上總文.

下	欄

謂色心等能爲引生. 緣似自色心之識

者. 汝執彼是此所緣緣耶. 此卽總牒共許

所緣緣義. 下欲別破. 此對除正量部以外

夫識緣法. 法必有體能生識故是緣義. 無

法卽非緣. 識上必有似境之相. 是所緣義.

若無此相名所緣者. 卽眼根等應眼識所

緣若爾卽鏡所照亦具二義. 面等望鏡

應是所緣緣此亦不然. 此鏡非爲能慮

託故. 至下第七卷四緣中廣解. 然此大小

二乘共許. 非唯自宗. 其似境之相卽是行相.

大小乘別. 如第二卷末及觀所緣論. 不能

煩引. 如色爲緣發生眼識. 眼識緣色時. 有

似色之相. 卽是行相名似自識

論. 非但能生至所緣緣故述曰. 下正破執.

於中有四. 一破正量. 二破經部. 三破古薩

婆多. 四破新薩婆多. 此中唯破正量部. 正

量部識不立似相. 直取前境卽名爲緣. 吠

世史迦眼舒光至境緣. 餘塵至根方緣. 下

旣別破薩婆多故. 此初破正量部也. 正量

不許具二義名緣. 但能生識卽是所緣. 何

假似自者. 今難之云. 以能生識故是所緣

緣者. 其因緣等應是所緣緣. 等者等取等無

間增上緣等. 對立量云. 且汝眼識現緣色

時. 眼識所有因緣等應是眼識所緣緣宗也.

但能生眼識故. 因也. 如現色等. 喩也或

□遮色等非所緣緣. 如眼根等但能發生

無似相故. 經部師等. 因緣等者. 種子等也.

薩婆多等. 因緣等者. 同類因等也. 彼□非眼

識所緣緣. 故今非地. 又與能生識是所緣

經數: 一八三○

經名: 成唯識論述記卷第二本

頁數: 二七○

上	欄

緣. 爲不定過. 且望一色處作法. 汝此色處

爲如聲等能生五識故. 是五識中隨一所

緣緣攝. 爲如眼等增上緣同類因等. 能生

五識故非是所緣緣. 因緣等法旣非所緣緣.

心外色等應知亦爾. 此破親所緣緣. 亦小乘

等共計. 他心等法爲自識親所緣緣. 卽是心

外取法. 故今破也. 此等親疏所緣緣義. 分

行相事等. 如第七卷說. 若不遮心外法爲

疏所緣緣. 卽是第八爲質. 餘識託之而變.

觀所緣緣論說. 過去色識是現五識所緣緣.

二十唯識等. □如下第四卷. 不能別□

上來第一破正量訖. 自下第二破經部師

論. 眼等五識至似彼相故述曰. 此牒經部

師計. 自下□同觀所緣緣論. 彼說實有極微

非五識境. 五識上無極微相故隨彼彼處

所攝衆多極微共和合時. 總成一物名爲

和合. 如阿拏色等以上方爲五識境. 和合是

假. 依實微立. 卽五識上有和合故. 名

五識似彼相也

論. 非和合相至定不生故述曰. 此下正破.

量云. 其和合相. 非異極微有實體. 卽極微

故. 如極微此犯相符. 經部不說和合有

體. 故今牒定也. 說和合相旣非實有. 方顯

非是五識緣故. 非汝經部師其和合相. 異

本眞實極微有實自體. 分折彼和合時. 能

緣假和合相識定不生故

論. 彼和合相至是五識緣述曰. 和合旣假

1說許是所緣識上有相. 不許是緣. 以假

無體故

中	欄

論. 勿第二月等能生五識故述曰. 擧月爲

難. 應立量云. 汝和合色處. 設許是眼識之

所緣非是緣. 以彼都無實體性故. 如第二

月. 第二月彼計亦是假不生五識. 唯意識

所緣. 觀所緣緣論頌云. 和合於五識. 設所緣

非緣. 彼體實無故. 猶如第二月經部第

二月亦非五所緣. 今以爲喩者意取少分.

謂和合於五識是有法. 非緣是法也. 彼體實

無故. 猶如第二月. 但以義縱和合設爲所

緣故. 文中云設. 非第二月亦許所緣. 此中

但遮有其緣義. 不說彼爲五所緣故. 又第

二月依瞿波論師略有二解. 一解云. 唯意

識得. 此中爲五識喩. 非緣義等故無過失.

以五識是有法所收. 同喩無有無所立失.

又以義減文. 於有法之中須除五字直

言和合於識設所緣非緣爲宗. 是意所緣

故. 或除設所緣字. 但言和合於識非是緣.

爲宗亦得二解云. 第二月空花等相. 卽眼

識等所緣. 於中執實等方是意識. 若依此

義. 空花等色便無本質. 亦非法性故前解

勝. 護法同前. 又所緣是境義. 有無俱成. 彼

文旣正. 不須減加. 其經部師. 亦不說五識

緣第二月故. 論文之中宗因及喩准量應

知. 今不許彼實是所緣故言設也. 五識緣

長等假法. 應有不定過. 今釋之言. 唯取五

識一向緣實故無違也. 然觸處中□等. 卽

四大分位差別名之爲假. 身根所得. 不同

長等聚集假攝非眼識等得. 說爲色處以

明了取依眼爲門故. 若說五識亦緣假者.

下	欄

此是識內. 不同他宗. 如緣命根等亦是所

緣緣. 別變爲相. 依他攝故. 或兼實緣. 汝之

和合識外無法不可爲例. 如對法抄

論. 非諸極微至各作所緣述曰. 此第三牒

本薩婆多毘婆沙師義. 如經部師. 極微和合

所成是假. 不能爲緣發生五識. 今和合時

一一極微有和合粗相. 各能爲緣發生五

識. 以有實體能爲緣故. 然別極微相五識

不得故非之也

論. 此識上無極微相故述曰. 此中量云. 色

等極微設許是五識緣. 非是所緣. 五識上

無彼極微相故如眼根等. 眼根等爲緣發

生五識. 五識不緣故以爲喩. 二十唯識亦

作是說. 極微各別不可取故. 觀所緣緣論

頌云. 極微於五識. 設緣非所緣. 彼相識無

故. 猶如眼根等

論. 非諸極微至無此相故述曰. 彼設救言

極微各別之上有和合相爲五識所緣. 和合

相者卽似一相. 此相是用大於本極微. 用不

離體. 體旣實有. 成所緣緣. 或爲本計義亦

無妨. 今亦非之. 量云. 極微和合時. 應無

2別和合相. 體卽本極微故. 如未和合時. 此

中意云. 非諸極微上別有和合相. 不和合

時無此相故. 故此亦非是所緣也

論. 非和合位至體相有異述曰. 此重成破.

非是和合位與不和合位此諸極微. 若體若

相二俱有異. 和合之位可作所緣

論. 故和合位至非五識境述曰. 由如是理.

極微和合位. 亦非五識境. 量云. 汝不和合